SET สัปดาห์หน้า Sideway Up จับตาประชุม FOMC 21-22 มี.ค.นี้
โบรกฯคาดตลาดสัปดาห์หน้า Sideway Up โดยปัจจัยหนุนตลาดเกิดจากภาพของการฟื้นตัวของเศรษฐกิจภายในทั้งสัญญาณการบริโภค และการลงทุนภาคเอกชน
18 มี.ค. 2561

Weekly outlook : Sideway Up แนวต้าน 1,821/1,827 จุด รับ 1,803/1,795 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (19 – 23 มี.ค.) คาดตลาด Sideway Up โดยปัจจัยหนุนตลาดเกิดจากภาพของการฟื้นตัวของเศรษฐกิจภายในทั้งสัญญาณการบริโภค และการลงทุนภาคเอกชน
ขณะที่การลงทุนภาครัฐกำลังพุ่งไปที่การพัฒนาโครงสร้างพื้นฐานที่อิงกับ EEC โดยวันที่ 20 มี.ค.นี้คาดครม.เตรียมพิจารณารถไฟความเร็วสูงเชื่อม 3 สนามบิน มูลค่า 2 แสนลบ.สอดคล้องกับรัฐมนตรีคมนาคมเร่งTOR โครงการดังกล่าวหเสร็จภายในสิ้นเดือนนี้เพื่ือประมูลต้น 2Q18 จากแรงหนุนเชิงพื้นฐานของเศรษฐกิจไทย ทำให้เห็นสัญญาณเงินสลับไหลเข้าตลาดหุ้นไทย 3 ในรอบ 5 วันทำการรวม +126ล้านเหรียญฯ
ส่วนจิตวิทยาลบท้ายตลาดวันศุกร์ช่วง ATC ที่ SET โดดลงราว -4 จุด เกิดจาก FTSE Rebalce ที่รอบนี้มีเม็ดเงินขายหุ้นไทย -145.51ล้านเหรียญฯ เช่นเดียวกับประเทศอื่นๆ ในเอเซีย เช่น ไต้หวัน -589 ล้านเหรียญฯ อินเดีย -286 ล้านเหรียญฯ ฟิลิปปินส์ -176 ล้านเหรียญฯ และอินโดนีเซีย -93 ล้านเหรียญฯ โดยเม็ดเงิน FTSE ไหลเข้า 2 ตลาดคือ จีน +2424 ล้านเหรียญฯ และเกาหลีใต้ +56 ล้านเหรียญฯ
ดังนั้นหากเราพิจารณาหักกระแสเงินของ Passive Fund ที่ปรับสถานะวันศุกร์ตาม FTSE -145.51ล้านเหรียญฯ หรือราว -4.53พันล้านบาท ยอดขายสุทธิต่างชาติวันศุกร์ -1442.13ล้านบาท( -46.3ล้านเหรียญฯ) จะพลิกเป็นบวกราว +3พันล้านบาท หรือ +99 ล้านเหรียญฯถือเป็นจิตวิทยาบวกต่อ SET
ส่วนประเด็นสำคัญที่ต้องติดตามคือ การประชุม FOMC วันที่ 21-22 มี.ค. ตลาดและ Nomura คาดขึ้นดอกเบี้ย 0.25% สู่ 1.5-1.75% ภายใต้ภาพอัตราผลตอบแทนพันธบัตร 10 ปี สหรัฐฯ เริ่มย่อลงจาก 2.96% สู่ 2.8% สะท้อนตลาดมี
กาปรับความเสี่ยงล่วงหน้าจากประเด็นนี้ไปแล้ว ถ้า FED ไม่ส่งสัญญาณ Negative Surprise เร่งขึ้นดอกเบี้ย มากว่า 3-4 รอบที่ตลาดคาดทิศทาง Fund Flow เอเซียจะกลับมาไหลเข้าต่อเนื่องเป็นปัจจัยหนุน SET และตลาดเอเซีย
&lt;&lt;&lt;คลิกเพื่อดูรายละเอียด&gt;&gt;&gt;